పవన్ కళ్యాణ్, త్రివిక్రమ్ కాంబినేషన్లో తెరకెక్కుతున్న చిత్రం 2018, జనవరి 10న విడుదల అవుతుందని అఫీషియల్గా చెప్పేశారు. ఆ తర్వాత పవన్ రాజకీయాలతో బిజీ అయితే, త్రివిక్రమ్ ఇప్పటికే ప్రారంభమైన యంగ్టైగర్ ఎన్టీఆర్ సినిమాతో బిజీ అవుతారు. ఎన్టీఆర్ సినిమా తర్వాత త్రివిక్రమ్ డైరెక్ట్ చేయబోయే సినిమా గురించి తాజాగా సోషల్ మీడియాలో ఓ వార్త హల్చల్ చేస్తోంది.ప్రస్తుతం తన 151వ చిత్రం 'సైరా నరసింహారెడ్డి' షూటింగ్ కోసం రెడీ అవుతున్న మెగాస్టార్ చిరంజీవి 152 వ చిత్రాన్ని త్రివిక్రమ్ డైరెక్ట్ చేస్తారంట. అంతే కాదు ఈ సినిమాలో పవన్ కళ్యాణ్ కూడా ఒక కీలకపాత్రలో నటిస్తారని, దీని గురించి ఇప్పటికే చర్చలు మొదలయ్యాయని ఒకటే వార్తలు. చిరు 151 పూర్తయ్యే సమయానికి త్రివిక్రమ్ కూడా ఎన్టీఆర్ సినిమాని కంప్లీట్ చేస్తాడని, ఆ తర్వాత వీరిద్దరి కాంబినేషన్లో సినిమా తెరకెక్కుతుందని సోషల్ మీడియాలో కథనాలు అల్లుకుపోతున్నాయి. వాస్తవానికి 'అత్తారింటికి దారేది' సినిమా టైమ్లో త్రివిక్రమ్తో ఒక సినిమా చేయాలనుందని చిరంజీవి కూడా వ్యక్తపరిచారు. ఎలాగూ సినిమాలు చేయాలని చిరు డిసైడ్ అయ్యారు కాబట్టి ఈ కాంబినేషన్లో సినిమా తెరకెక్కే అవకాశాలైతే పుష్కలంగా ఉన్నాయంటున్నారు.అలాగే ఈ కాంబినేషన్లో సినిమా చేస్తానని టి. సుబ్బరామిరెడ్డి కూడా శపథం చేసి ఉన్నారు. బహుశా అది ఇదేనేమో..!
povan kalyan, trivikram combinationlo terakekkutunna chitram 2018, janavari 10na vidudala avutundani afficialga cheppesaaru. aa tarvaata povan raajakeeyaalato biji ayithe, trivikram ippatike praarambhamaina yangtaigar ntr sinimaatho biji avutaaru. ntr sinima tarvaata trivikram direct cheyaboye sinima gurinchi taajaagaa soshal medialo oo vaarta halchal chestondi.prastutam tana 151va chitram 'saira narasimhareddy' shooting kosam redy avutunna megastar chiranjeevi 152 va chitraanni trivikram direct chestaranta. anthe kaadu ee cinemalo povan kalyan kuudaa oka keelakapaatralo natistaarani, deeni gurinchi ippatike charchalu modalayyaayani okate vaartalu. chiru 151 puurtayyee samayaniki trivikram kuudaa ntr cinimani complete chestadani, aa tarvaata veeriddari combinationlo sinima terakekkutundani soshal medialo kathanaalu allukupotunnayi. vaastavaaniki 'attaarintiki daredi' sinima taimlo trivikramto oka sinima cheyalanundani chiranjeevi kuudaa vyaktaparichaaru. elaaguu cinimaalu cheyalani chiru disaid ayyaru kabatti ee combinationlo sinima terakekke avakaasaalaite pushkalamgaa unnaayantunnaaru.alaage ee combinationlo sinima chestaanani ti. subbaramireddy kuudaa sapatham chesi unnaaru. bahusa adhi idenemo..!